
	Atbilde uz ieinteresētā piegādātāja informācijas pieprasījumu

	

	Par uzdoto jautājumu izskatīšanu “SIA “Bulduru Tehnikums” inženiertehnisko komunikāciju sistēmu, ēku remonta un uzturēšanas darbi” (ID. Nr. BT 2026/7)

	


SIA “Bulduru Tehnikums” iepirkuma komisija ir izskatījusi saņemtos jautājumus un sniedz šādus skaidrojumus. 
Par apkalpojamo iekārtu skaitu un apkopes intervāliem
Pasūtītājs informē, ka tehniskajā specifikācijā ir norādīti apkalpojamie objekti, sistēmas un apkopes reglamentā noteiktie apkopes intervāli. Vienlaikus Pasūtītājam nav pieejama pilnīga un aktualizēta visu ekspluatācijā esošo iekārtu vienību inventarizācija.
Pretendentam pirms piedāvājuma iesniegšanas ir iespēja veikt objektu apskati un patstāvīgi novērtēt apkalpojamo sistēmu, iekārtu un komunikāciju apjomu, tehnisko stāvokli, sarežģītību un nepieciešamos resursus pakalpojuma izpildei.
Apkopes intervāli ir noteikti tehniskās specifikācijas pielikumā "Tehniskās apkopes reglaments", kur paredzētas ikdienas, pusgada un ikgadējās apkopes darbības atbilstoši attiecīgajām sistēmām.
Par objekta santehniķa/elektrotehniķa dežūras izmaksu iekļaušanu finanšu piedāvājumā
Atbilstoši tehniskās specifikācijas 7.6. punktam Izpildītājam ir jānodrošina viena santehniķa/elektrotehniķa dežūra SIA "Bulduru Tehnikums" teritorijā Viestura ielā 6, Jūrmalā, darba dienās no plkst. 8.00 līdz 17.00.
Šīs prasības izpildes izmaksas Pretendentam ir jāiekļauj ikmēneša apkopes pakalpojumu cenā attiecīgajās pozīcijās, kuras norādītas finanšu piedāvājumā sadaļā "Veicamo darbu apjoms un finanšu piedāvājums". Atsevišķa pozīcija dežurējošā santehniķa/elektrotehniķa izmaksu norādīšanai finanšu piedāvājumā nav paredzēta.
Pretendentam pašam jāizvērtē nepieciešamais resursu apjoms un jāiekļauj visas ar līguma izpildi saistītās izmaksas piedāvātajā līgumcenā.

